Дилатация һәм эвакуация — аборт ысулы, ул йөклөлөктөң икенсе триместрында ҡулланыла. Бөтә донъя һаулыҡ һаҡлау ойошмаһы уны әлеге ваҡытта аборттарҙың иң хәүефһеҙ ысулы итеп тәҡдим итә. Әммә икенсе триместрлы аборттар, ғөмүмән, хәүефлерәк һәм иртә стадиялағы аборттарға ҡарағанда ҡатмарлашыуға килтереүе ихтимал. Дилатация һәм эвакуация процедураһы аналыҡ муйынтығын киңәйтеүҙән башлана, ул бер нисә сәғәттән алып 1 тәүлеккә тиклем дауам итә ала. Бынан һуң яралғыны алып ташлау өсөн электр вакуумлы һурҙырыу ҡулланыла. Ҡайһы бер осраҡтарҙа был тулыһынса аборт өсөн етерлек,  башҡа осраҡтарҙа процедураны тамамлау өсөн хирургик инструменттар ҡулланыла.